Document ID: 31986R0713

KOMISSION ASETUS (ETY) N:o 713/86,
annettu 6 päivänä maaliskuuta 1985,
voiöljynä suoraan kulutukseen tarkoitetun interventiovoin myynnistä alennettuun hintaan annetun asetuksen (ETY) N:o 3143/85 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 3768/85(), ja erityisesti sen 6 artiklan 7 kohdan,
sekä katsoo, että
komission asetuksella (ETY) N:o 3143/85(), sellaisena kuin se on viimeksi muutettuna asetuksella (ETY) N:o 3812/85(), otetaan käyttöön järjestelmä sellaisen interventiovoin, joka on tarkoitettu suoraan kulutukseen voiöljynä, myymiseksi alennettuun hintaan,
asetuksen (ETY) N:o 3143/85 5 artiklassa säädetään, että voiöljyyn on lisättävä tiettyjä ainesosia; ottaen huomioon saatu kokemus olisi suotavaa säätää mahdollisuudesta lisätä myös natriumkloridia; lisäksi on syytä muuttaa samassa artiklassa säädetyissä menettelyissä I ja II vaaditun stigmasterolin sisältämää sitosterolin enimmäispitoisuutta,
asetuksen (ETY) N:o 3143/85 5 artiklan 4 kohdassa säädetään, että voiöljyn pakkauksissa on oltava selvästi näkyvin ja luettavin kirjaimin tietyt merkinnät; on syytä täydentää tanskankielistä merkintää, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3143/85 5 artikla seuraavasti:
1. Korvataan 1 kohdan toinen alakohta seuraavasti:"Siihen voidaan kuitenkin sekoittaa enintään 2 prosenttia maidon rasvatonta kuiva-ainetta ja/tai 0,5 prosenttia lesitiiniä (E 322) ja/tai 0,75 prosenttia natriumkloridia."
2. Korvataan 2 kohdan menettelyissä I ja II ilmaisu "4 prosenttia sitosterolia" ilmaisulla "6 prosenttia sitosterolia".
3. Korvataan 4 kohdan ensimmäinen luetelmakohta seuraavasti:"Stege- og bagesmør" tai "stegesmør".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä maaliskuuta 1986.

Labels: 3
17